title: Valdés
text: Valdés ye un concello asturiano, situato en la comarca d'Eo-Navia y partito chudicial de Valdés. La suya capital ye lo lugar de Ḷḷuarca, en la parroquia de Ḷḷuarca.
  
  La suya población ye de 13.241 habitants (2011), en una superficie de 353,52 km² y una densidat de población de 37,45 hab/km².
  
  Cheografía
  
  Parroquias 
  Lo concello de Valdés ye dividiu en 15 parroquias:
  Alienes
  Arcayana
  Ayones
  Barcia
  Cadavéu
  Caneiru
  Carcéu
  Castañéu
  La Figal
  Ḷḷuarca
  Muñás
  Outur
  Paredes
  Riunegru
  Santiáu d'Arriba
  Trevías
  
  Mugas 
  Lo suyo termin municipal muga a lo norte con la mar Cantabrica, a l'este con Cuideiru y Salas, a l'ueste con Navia y Villayón y a lo sud con Tinéu y Salas.
  
  Luengas y parlas 
  En Valdés se charra l'astur-leyonés, en grau abanzau de sustitución por part de l'idioma castellano. La parla astur-leyonesa de Valdés se clasifica en l'astur-leyonés occidental, a on s'incluye l'asturiano occidental.
  
  Adintro de l'asturiano occidental la parla de Valdés fa part chunto con a parla de Tinéu y de Cangas del Narcea de l'aria C de las tierras baixas de l'ueste, con un vocalismo que coincide con las arias A y B. Las suyas caracteristicas son:
  Terminación -oiru u -oira con metatesi de -i-: versatoriu> versadoiro, Cubertoira
  Consonantismo que coincide con l'aria A pa -y- procedent d'os grupos latinos -K'L- y -LY-: muyer, vieya.
  Consonantismo que coincide con l'aria B en la solución /ḷḷ/: ḷḷuna, vaḷḷe, ḷḷave, ḷḷover, ḷḷama, de fueras d'en posición interior: ayalga
  Coexistencia de resultaus /-ch-/ y /-ḷḷ-/ inicial pa los grupos /pl-, kl-, fl-/: chuver / ḷḷover.
  Epentesi d'una /u/ por lo influxo de /w/ en la silaba vinient: augua, lleugua, yeugua, fraugua, etc..
  
  Referencias 
  
  Localidaz d'Asturias